**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ** на основу члана 54. Закона о државним службеницима (,,Службени гласник РС”, бр. 79/05, 81/05 - исправка, 83/05 - исправка, 64/07, 67/07 - исправка, 116/08, 104/09, 99/14, 94/17, 95/18 и 157/20), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, бр. 2/19 и 67/21) и Закључака Комисије за давање сагласности за ново запошљавање и додатно радно ангажовање код корисника јавних средстава: 51 Број:112-11025/2020 од 25. децембра 2020. године, 51 број: 112-5544/2021 од 29.06.2021. године, 51 број: 112-5543/2021 од 29.06.2021. године и 51 број 112-11830/2019 од 27. новембра 2019. године, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се радна места попуњавају:**

Министарство пољопривреде, шумарства и водопривреде:

Дирекција за националне референтне лабораторије, Београд - Земун, Батајнички друм 7, део 10;

Републичка дирекција за воде, Нови Београд, Булевар уметности бр. 2а;

**II Радна места које се попуњава:**

**1. радно место за молекуларна и биолошка испитивања биљних патогена,** у звању самостални саветник, Лабораторија за фитосанитарна испитивања и испитивања квалитета семена, Дирекција за националне референтне лабораторије – 1 извршилац.

**Опис послова:** Планира и спроводи поступак валидације и стандардизације међународних дијагностичких протокола за примену у лабораторији за молекуларну дијагностику; обавља послове лабораторијских испитивања узорака на присуство фитопатогених микроорганизама; учествује у изради процедура за набавку, припрему, дистрибуцију и одржавање референтних материјала; израђује стандардне оперативне процедуре валидације и верификације молекуларних и биолошких метода испитивања; води картоне опреме, израђује програме и планове валидације метода; обавља и друге послове по налогу шефа лабораторије.

**Услови:** Стечено високо образовање из научне области биолошке науке – смер биологија или смер молекуларна биологија или из научне области биотехничке науке – смер заштита биља на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 5 година, положен државни стручни испит, као и потребне компетенције за рад на радном месту.

**Место рада**: Београд - Земун, Батајнички друм 7, део 10.

**2.** **радно место водни инспектор**, у звању саветник, са местом рада у Чачку, Одсек водне инспекције Краљево, Одељење водне инспекције, Републичка дирекција за воде - 1 извршилац.

**Опис послова:** Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

**Услови:** Стечено високо образовање из стручне области грађевинско инжењерство - хидротехнички смер или из научне области биотехничке науке - бујичарски смер или водопривредни смер или из стручне области технолошко инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: Чачак

**3.** **радно место водни инспектор**, у звању саветник, са местом рада у Крушевцу, Одсек водне инспекције Лесковац, Одељење водне инспекције, Републичка дирекција за воде - 1 извршилац.

**Опис послова:** Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

**Услови:** Стечено високо образовање из стручне области грађевинско инжењерство - хидротехнички смер или из научне области биотехничке науке - бујичарски смер или водопривредни смер или из стручне области технолошко инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: Крушевац

**4.** **радно место водни инспектор**, у звању саветник, са местом рада у Нишу, Одсек водне инспекције Лесковац, Одељење водне инспекције, Републичка дирекција за воде - 1 извршилац.

**Опис послова:** Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

**Услови:** Стечено високо образовање из стручне области грађевинско инжењерство - хидротехнички смер или из научне области биотехничке науке - бујичарски смер или водопривредни смер или из стручне области технолошко инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: Ниш

5. Р**адно место за унапређење стања у области уређења и коришћења вода,** у звању саветник, Група за уређење и коришћење вода, – 1 извршилац.

**Опис послова:** Учествује у праћењу примене прописа из области вода у делу који се односи на уређење и коришћење вода и у припреми нових, односно измени постојећих прописа, као и у праћењу стратешких докумената из те области; учествује у припреми нацрта годишњег програма управљања водама који се односи на уређење и коришћење вода; обрађује и припрема податке потребне за израду уговора који за предмет имају финансирање изградње и реконструкције водних објеката за коришћење вода и израде техничке документације за те водне објекте, израђује нацрте тих уговора, учествује у праћењу њихове реализације и анализира извршавање тих уговора, сарађује са инвеститорима у циљу њихове потпуне реализације и израђује извештаје у вези са њиховом реализацијом; припрема стручно-техничке елементе за израду плана набавки Републичке дирекције за воде; припрема потребне податке за предлагање пројеката који се односе водне објекте за снабдевање водом за пиће и санитарно хигијенске потребе за финансирање из различитих извора финансирања (националног финансирања, зајма, донације); обавља и друге послове по налогу руководиоца Групе.

**Услови:** Стечено високо образовање из стручне области грађевинско инжењерство - хидротехнички смер или стручне области технолошко инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада**: Београд, Булевар уметности бр. 2а.

6. **Радно место за пружање подршке за унапређење стања у области уређења и коришћења вода**, у звању млађи саветник, Група за уређење и коришћење вода – 1 извршилац.

**Опис послова:** Прима, анализира и разврстава достављену документацију, ради утврђивања испуњености услова за доделу средстава за изградњу и реконструкцију водних објеката за снабдевање водом за пиће и санитарно хигијенске потребе и за израду техничке документације за те водне објекте и води евиденцију о садржају достављене документације; припрема податке потребне за израду дела годишњег програма управљања водама који се односи на уређење и коришћење вода; припрема потребне податке ради израде дела плана управљања водама који се односи на уређење и коришћење вода; припрема податке за израду годишњег плана набавки за део који се односи на водне објекте за снабдевање водом за пиће и санитарно хигијенске потребе; припрема елементе за испитивање квалитета површинских и подземних вода; обавља и друге послове по налогу руководиоца Групе.

**Услови:** Стечено високо образовање из стручне области грађевинско инжењерство хидротехнички смер или из стручне области технолошко инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 1 година радног искуства у струци или најмање 5 година радног стажа у државним органима, положен државни стручни испит, као и потребне компетенције за рад на радном месту.

**Место рада**: Београд, Булевар уметности бр. 2а.

**III Компетенције које се проверавају у изборном поступку:**

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

Кандидатима који учествују у изборном поступку прво се проверавају опште функционалне компетенције.

**Провера општих функционалних компетенција:**

1. „Организација и рад државних органа РС“ - провераваће се путем теста (писмено).

2. „Дигитална писменост“ - провераваће се решавањем задатака (практичним радом на рачунару).

3. „Пословна комуникација“- провераваће се путем симулације (писмено).

**Напомена:** У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

**Провера посебних функционалних компетенција**:

Након пријема извештаја о резултатима провере општих функционалних компетенција, међу кандидатима који буду испунили мерила за проверу општих функционалних компетенција, вршиће се провера посебних функционалних компетенција, и то:

**За радно место под редним бројем 1:**

1. Посебна функционална компетенција за радно место – страни језик (Енглески језик ниво Б1) – провераваће се писмено путем теста;

2. Посебна функционална компетенција за област рада студијско-аналитичких послова (прикупљање и обраду података из различитих извора, укључујући и способност критичког вредновања и анализирања доступних информација) - провераваће се путем усмене симулације и

3. Посебна функционална компетенција за радно место релеватни прописи из делокруга радног места (Закон о здрављу биља, Закон о семену и садном материјалу) - провераваће се путем усмене симулације.

Напомена: Ако учесник конкурса поседује важећи сертификат, потврду или други одговарајући доказ о знању енглеског језика, на траженом нивоу, и жели да на основу њега будете ослобођен тестирања компетенције знање страног језика, неопходно је да уз пријавни образац (уредно и у потпуности попуњен у делу \* Знање страних језика који су тражени конкурсом), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације о материјалима за припрему кандидата за проверу посебних функционалних комптенција могу се наћи на сајту Министарства пољопривреде, шумарства и водопривреде www.minpolj.gov.rs

**За радна места под редним бројем од 2 до 4:**

1. Посебна функционална компетенција за област рада инспекцијски послови (општи управни поступак и управни спорови, поступак инспекцијског надзора и основе методологије анализе ризика) - провераваће се усмено путем симулације;

2. Посебна функционална компетенција за област рада студијско-аналитички послови (прикупљање и обрада података из различитих извора, укључујући и способност критичког вредновања и анализирања доступних информација) - провераваће се усмено путем симулације и

3. Посебна функционална компетенција за радно место прописи и акти из надлежности и организације органа (Закон о водама) - провераваће се усмено путем симулације.

**За радно место под редним бројем 5:**

1.Посебна функционална компетенција за област рада студијско – аналитички послови (прикупљање и обраду података из различитих извора, укључујући и способност критичког вредновања и анализирања доступних информација) - провераваће се писано путем симулације.

2.Посебна функционална компетенција професионално окружење, прописи и акти из надлежности и организације рада ( Закон о водама) - провераваће се писано путем симулације.

3.Посебна функционална компетенција релеватни прописи из делокруга радног места (Закон о планирања и изградње) - провераваће се писано путем симулације.

**За радно место под редним бројем 6:**

1.Посебна функционална компетенција за област рада студијско – аналитички послови (прикупљање и обраду података из различитих извора, укључујући и способност критичког вредновања и анализирања доступних информација) - провераваће се писано путем симулације.

 2.Посебна функционална компетенција професионално окружење, прописи и акти из надлежности и организације рада ( Закон о водама) - провераваће се писано путем симулације.

3. Посебна функционална компетенција релеватни прописи из делокруга радног места (Правилник о условима за расподелу и коришћење средстава Буџетског фонда за воде Републике Србије и о начину расподеле тих средстава) - провераваће се писано путем симулације.

**Провера понашајних компетенција:**

Понашајне компетенције (управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа и савесност, посвећеност и интегритет) - провераваће се путем психометријских тестова, узорка понашања и интервјуа базираног на компетенцијама.

 **Интервју са комисијом и вредновање компетенција кандидата**:

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

**IV Адреса на коју се подноси попуњен образац пријаве:** Пријаве на конкурс се шаљу поштом на адресу: Министарство пољопривреде, шумарства и водопривреде, Немањина бр. 22-26, 11000 Београд, или се предају непосредно на писарници Министарства пољопривреде, шумарства и водопривреде, Немањина бр. 22-26, 11000 Београд, са назнаком „За јавни конкурс за попуњавање извршилачких радних места”.

**V Лица задужена за давање обавештења о конкурсу:** Саво Гњидић, за радно место под редним бројем 1, Светлана Трпковић за радна места под редним бројем од 2 до 4, тел: 011/3621-958 и Даниела Гилезан, за радно место под редним бројем 5 и 6 тел: 011/3616-284, од 10,00 до 12,00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** Рок за подношење пријава је 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима и Министарства пољопривреде, шумарства и водопривреде или у штампаној верзији на писарници Министарства пољопривреде, шумарства и водопривреде, Београд, Немањина бр. 22-26.

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија уверења о положеном испиту за инспектора (за радна места под редним бројем од 2 до 4); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:**

Законом о општем управном поступку („Службени гласник РС“, број 18/16 и 95/18- аутентично тумачење) прописано је, између осталог, да су органи у обавези да по службеној дужности, када је то непходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницима садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима/уверење о положеном правосудном испиту. Потребно је да учесник конкурса у делу Изјава\* у обрасцу пријаве, заокружи на који начин жели да се прибаве његови подаци из службених евиденција.

**X Рок за подношење доказа:** Кандидати који су успешно прошли претходне фазе изборног поступка, пре интервјуа са Конкурсном комисијом биће позвани да у року од пет (5) радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Министарства.

Кандидати који желе да конкуришу на више радних места, попуњавају пријавни образац за свако радно место посебно.

Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу.

**XI Врста радног односа:** За сва радна места радни однос заснива се на неодређено време.

**XII Датум и место провере компетенција учесника конкурса у изборном поступку:**

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступци ће се спровести, почев од 14. априла 2022. године, о чему ће учесници конкурса бити обавештени писаним путем на адресе које су навели у својим пријавама или путем email адресе.

Провера општих функционалних компетенција, посебних функционалних компетенција и понашајних компетенција обавиће се у Служби за управљање кадровима, у Палати Србија Нови Београд, Булевар Михаила Пупина бр. 2 (источно крило). Интервју са Конкурсном комисијом ће се обавити у просторијама Службе за управљање кадровима и Министарства пољопривреде, шумарства и водопривреде. Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или email адресе), које наведу у својим обрасцима пријаве.

**Напомене**: Као државни службеник на извршилачком радном место, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци - Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа.

Лице на пробном раду које је радни однос засновало на радном месту инспектора на неодређено време и лице које је засновало радни однос на радном месту инспектора на неодређено време, а нема положен испит за инспектора, полаже испит за инспектора у року од шест месеци од дана заснивања радног односа.

Неблаговремене, недопуштене, неразумљиве или непотпуне пријаве биће одбачене.

Јавни конкурс спроводе конкурсне комисије које је именовао в.д. директора Дирекције за националне референтне лабораторије, в.д. директора Републичке дирекције за воде.

Овај конкурс се објављује на интернет презентацији (www.minpolj.gov.rs) и огласној табли Министарствa пољопривреде, шумарства и водопривреде, на интернет презентацији Службе за управљање кадровима (www.suk.gov.rs) и на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.